Jamil Sulong - Wikipedia

# Jamil Sulong

### From Wikipedia

Jamil Sulong {lahir pada 6 Ogos 1926, kini bergelar Datuk) ialah anak Melayu yang ketiga yang diberi kepercayaan mengarahkan filem Melayu di MFP, Singapura. Beliau dilahirkan di Parit Sulong, Johor.

## [Sunting] Perkahwinan

Beliau telah berkahwin dengan seorang aktres yang bernama Rosnani Jamil dan dikurniakan tiga cahaya mata iaitu Arjunaidi seorang Kapten Penerbangan Malaysia(MAS) yang berumur 49 tahun, Anwardi yang telah mengikut jejak langkah ayahnya sebagai pengarah filem tetapi lebih cenderung kepada dunia perniagaan dan IT yang berumur 48 tahun, dan Asnadi yang kini bermastautin di New Jersey, Amerika Syarikat yang berumur 31 tahun.

## [Sunting] Kerjaya

Filem pertamanya ialah Batu Belah Batu Bertangkup yang dihasilkan pada tahun 1957 diikuti dengan filem klasik Si Tanggang dan juga filem Lela Manja. Jamil merupakan pengarah filem Melayu yang kedua paling banyak mengarah filem (hanya Allahyarham P. Ramlee yang lebih prolifik) tetapi filem-filem beliau yang telah merangkul anugerah filem paling banyak dipersada antarabangsa. Antara filem-filemnya yang terkenal termasuk Bawang Merah Bawang Putih, Raja Bersiong, Gerak Kilat, Jiwa Remaja, Sayang Anakku Sayang, Jasmin, dan Ranjau Sepanjang Jalan. Beliau juga terkenal sebagai penulis lirik dan lagu- lagunya termasuk lagu Berkorban Apa Saja, Tiru Macam Saya, Selamat Hari Raya Aidilfitri, Azizah, dan banyak lagi. Beliau terima anugerah Datuk pada tahun 2001 dan pernah juga menghasilkan buku bertajuk Kaca Permata yang diterbitkan oleh Dewan Bahasa & Pustaka.

Diperolehi daripada "http://ms.wikipedia.org../../../j/a/m/Jamil_Sulong_bf55.html"

Kategori: Pelakon filem di Malaysia

##### Views

- Rencana
- Perbincangan
- Semakan terkini

##### Cari